ตราสารหนี้ วัยไหนๆ ก็ลงทุนได้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

....แฟมิลี่ โนฮาว
ปูกะตอย : สวัสดีจ้า 
โนฮาว : สวัสดีครับ
ปูกะตอย : นี่ชั้นมีเรื่องกลุ้มอก กลุ้มใจ นิดหน่อย
โนฮาว : ถ้าเดาไม่ผิด คงเป็นเรื่องเงินๆ ทองๆ แน่นอน 
ปูกะตอย : ทำไมเดาแม่นแบบนี้ คือ ชั้นอยากจะลงทุนตราสารหนี้เพิ่มเติม แต่อย่างว่าช่วงนี้อะไรๆ ก็ผันผวนไปหมด ชั้นกลัว มีอะไรแนะนำมั้ยอ่ะ 
โนฮาว : นึกว่าเรื่องอะไร บอกได้เลยว่า หากคิดจะลงทุนในตราสารหนี้ สามารถลงทุนได้ทุกช่วงอายุเลย ไม่ว่าจะเป็นวัยเด็ก วัยหนุ่มสาว ไปจนกระทั่งวัยเกษียณ เพราะมองถึงข้อดีของตราสารหนี้มีหลากหลายประการ ยกตัวอย่างเช่น ให้ผลตอบแทนที่ต่อเนื่องและแน่นอน สร้างผลตอบแทนที่สูง เพื่อเพิ่มมูลค่าให้กับพอร์ตการลงทุน ช่วยเป็นกันชนหรือช่วยบรรเทาภาวะการถดถอย เมื่อตลาดหุ้นอยู่ในภาวะผันผวน หรือมีบทบาทหลากหลายที่คาดไม่ถึง ขึ้นอยู่กับวัตถุประสงค์ในการลงทุนที่แตกต่าง เปลี่ยนแปลงไปตามช่วงอายุและเวลาให้เป็นไปตามแผนการเงินที่วางเอาไว้
ปูกะตอย : ดีจัง ถ้าคนอายุน้อยๆ สัก 20 ปี 30 ปี 
โนฮาว : วัยนี้กำลังเก็บเงินเพื่อสร้างฐานะ ซึ่งเป้าหมายหลักในการลงทุนส่วนใหญ่จะเน้นเพื่อให้ได้ผลตอบแทนมากที่สุด และมีช่วงเวลาในการลงทุนก่อนที่จะได้เก็บเกี่ยวผลตอบแทนค่อนข้างยาว นั่นคือ ราวๆ 3040 ปี ที่สำคัญเป็นวัยที่ไม่ค่อยกลัวความเสี่ยง ดังนั้นการลงทุนในตราสารที่ให้ผลตอบแทนสูง ดูจะเป็นคำตอบสำหรับคนวัยนี้
ปูกะตอย : แล้วถ้าอายุ 30 หรือ 40 ปีล่ะ
โนฮาว : วัยนี้จะมองเป้าหมายการลงทุน เพื่อเพิ่มผลตอบแทนอย่างมั่นคง และอยู่ในช่วงการทำงาน กำลังสร้างครอบครัวและมีไลฟ์สไตล์เพื่อให้ชีวิตสุขสบาย ดังนั้นความเสี่ยงที่นักลงทุนในวัยนี้รับได้จะอยู่ในระดับปานกลาง โดยวัยนี้จะมองหาตราสารหนี้ที่มีคุณภาพมากกว่าเน้นเรื่องผลตอบแทนสูงๆ
ปูกะตอย : แล้ววัยกำลังเกษียณ ทำงัย
โนฮาว : เน้นการลงทุนในสินทรัพย์ที่ปลอดภัยและมีความเสี่ยงต่ำ เพราะต้องการผลตอบแทนที่มั่นคงเพื่อเตรียมตัวนำไปใช้ในช่วงหลังเกษียณ ที่สำคัญวัยนี้รายได้เริ่มลดลง ดังนั้นจึงควรลงทุนในตราสารหนี้มากกว่า 50% ของพอร์ตลงทุน เช่น พันธบัตรรัฐบาล ตราสารหนี้ระยะสั้นๆ เพื่อหลีกเลี่ยงความเสี่ยงในการสูญเงินก้อนสุดท้าย
ปูกะตอย : แต่จะให้ลงทุนในตราสารหนี้ทั้งหมดก็ไม่ดีนะ
โนฮาว : ถูกต้อง หัวใจสำคัญของการจัดพอร์ตการลงทุนให้สมดุล ก็คือ การบริหารสินทรัพย์ การปรับสัดส่วนการลงทุนในพอร์ต ทั้งหุ้น ตราสารหนี้ และเครื่องมือทางการเงินอื่นๆ เพื่อผลตอบแทนสูงสุด และอย่าลืมการกระจายสินทรัพย์และความเสี่ยงอย่างเหมาะสมด้วย 
ปูกะตอย : แจ่มเลย งั้นวันนี้ชั้นไปก่อนนะ บ๊าย บาย